en af en nl en af en af en af en nl en af en af en af en af en af en af en af en af en af en af en af en nl en de en nl en af en nl af en nl en af en af en af en nl en af en nl en af en nl en af en af en af en af en af en af
1. Jy is nou 23 jaar oud, waar het jy       begin en hoe het jy so vinnig ontwikkel in `n jong regisseuse?
Ek wou eers `n aktrise geword het maar na ek my eerste Woody Allen film gekyk het, het ek besef ek wil `n regisseur word. Dit was die eerste keer wat ek gefassineerd was met die style en unieke kwaliteite van ‘direction’. By PALI het ek baie praktiese ondervinding gehad wat my baie geleer en aangemoedig het. Ek het vir `n jaar by Binnelanders gewerk en ek het ook meer bewus geword van die tegniese kant van film en produksie.
2.Wat geniet jy die meeste van film?
Dit is als `n leerproses wat fantasties is. Die grootste maar lekkerste uitdaging is om `n ‘vision’ te hê en om dit  as `n span op `n sekere manier oor te dra. `n Men's moet veg teen die elemente en die plan moet suksesvol wees- maak nie saak wat nie.
3. Jou nuutste film Koue Voete is gekies vir die Silwerskerm Fees, hoe voel dit om vir so `n gesogte fees gekies te word?
In `n mate intimiderend, maar ook ‘amazing’ omdat dit so `n eer is.
4. Kan jy ons bietjie meer vertel oor jou film en wat mense kan verwag?
Dit het 'n veelvoudige storielyn- 7 karakters se stories om meer presies te wees. Die tema is ‘koue voete.’ Die boemelaar, verkragter, lyk ens. het almal fisies of metafories koue voete; en boonop dit is hulle almal misdadigers in hul eie manier. Dit is definitief `n groot kuns om soveel stories in 23 minute te vertel.
5. Hoe was die produksie?
Uitdagend! Ons was `n groot span wat van 17:00-05:00 in die koudste  winteraande geskiet het. Gelukkig het ek baie kontakte en vriende gehad om my te help. Die PALI studente- my 'crew'- het definitief baie geleer. DIt was ‘amazing’ om te sien hoe dit hulle beïnvloed het op soveel vlakke. Dit was ook baie lekker om te kan eksperimenteer en om my eie styl te vorm.
6. Hoe maklik was dit vir jou as jong regisseuse  om regie aan senior akteurs te gee?
Dit was noggal vreemd omdat meeste van die akteurs in my film al vir my klas gegee het. ‘So I was basically directing my lecturers’. Dit was definitief uitdagend maar die lesse wat ek hieruit geleer het is om my gut te volg, in myself te glo en om altyd in beheer te bly. As jy in jouself gaan twyfel, gaan ander ook in jou twyfel. Dit het my tog gehelp omdat ek almal goed geken het. Die spel was ook baie goed omdat hulle veteraan akteurs is.
7. Wat is die grootste les wat jy geleer het?
Iets wat al lankal vir my gesê is maar wat nou eers insink- volg jou gut. Wees oop vir ander idees of opinies ‘but stay true to your gut, story and picture’.
8. Wat is volgende vir jou?
Ek is nou in ‘pre-production’ vir `n 'independent feature film’. Dis `n paar maande-lang projek wat my baie besig gaan hou. Ek sal graag ook my teater stuk- The Guards- weer wil opsit by `n ander teater.
9. Wat se advies het jy vir jong regisseurs?
Werk hard en probeer soveel as moontlik luister en leer van ervare mense.
10. Wie is jou gunstelling regisseur?
'Oooohhh', ek het `n paar. Kathryn Bigelow, David Fincher en Woody Allen.
11. Wat sou jy sê is die kwaliteite van `n suksesvolle regisseur?
Ek is nog jonk so ek gaan dit moet leer maar ek sal jou hopelik eendag kan sê.
1. Het jy geleentheid gehad om regie te doen terwyl jy drama geswot het?
Ek het geleentheid gekry in klasverband, maar ek het meestal my eie geleenthede geskep omrede `n sekere hoeveelheid klas `n week nie genoeg is om als te leer en ervaar nie. Ek het myself buite klas verband geleer deur om op film 'websites' aan te sluit, 'tutorials' te kyk, kort films te skiet ens.
2. Hoe was jou oorskakeling van optree na regie?
Eintlik baie maklik. Terwyl ek nog drama studeer het, het ek ook drama klas gegee vir Hoërskool kinders. Ek het toe al geleer om verskeie maniere te ontwikkel om in hulle koppe in te klim en my visie oor te dra.
3. Wat se advies sal jy vir jong regisseurs gee wat in hul eie films wil speel?
Doen dit as `n leer proses en met 'low-budget films', maar nie met 'feature films' nie.
4. Wat is jou gunsteling film wat jy al gemaak het en hoekom?
Die Pro. Dit was die film waar ek gedink het “Hy het jou nou gewen!” Ek was so emosioneel geïnvesteer omdat ek self `n vriend gehad het wat in 2009 verdrink het. Ek het ook net weer besef dat ek menslik is, dat ek foute kan maak, dat die natuurlike elemente so `n sterk rol speel en dat goeie beplanning van uiterste belang is. Laastens was dit ook `n groot uitdaging vir my omdat ek drama en emosie in `n branderplank storielyn moes skep sonder om die hoof fokus te verloor.
5. As jy kon, wat se tipe film sou jy nog graag wil maak?
My doelwit vir volgende jaar is `n aksie-film en dan `n periode-drama. Ek dink elke regisseur en akteur wil ten minste een keer in hulle lewe deel wees van `n periode-drama - dis net in ons bloed as kunstenaars. Ek wil nie net 'romantic-comedies' maak nie, maar suksesvol wees in verskeie ander genres.
6. Waarna kyk jy as jy met jong akterus werk?
Ek het veral weer besef met die 'casting' van my nuwe film wat oor 'cyber bullying' gaan- dat rou talent definitief uitstaan. Alhoewel behoorlike opleiding belangrik is, vind ek soms dat akteurs wat te veel fokus op tegniek, te beheersd en veilig is en nie die moment dieselfde ervaar soos iemand wat net hulle 'gut' volg nie.
7. Hanteer jy ook korporatiewe en privaat funksies?
Deur die jaar is dit amper onmoontlik om meer as twee vollengte films te skiet. Tussenin my films kan ek nie net stagneer nie, daarom skiet ek soveel as moontlik troues wanneer ek nie films skiet nie. Daar is niks wat `n filmregisseur so goed kan voorberei soos troues nie. Dit is tonne ure van oneindige skiet waar `n mens nie `n fout kan maak nie en waar die situasie`n mens dwing om kreatief te dink…anders sal jy doodgaan van verveeldheid. Ruan Blum wat vir my werk en by my leer, het byvoorbeeld so baie gegroei in `n jaar deur om net konstant troues te skiet en redigeer.
8. Enige advies oor die industrie?
Ons lewe in `n tyd waar oppervlakkige Suid Afrikaanse films en programme baie meer aandag kry en geld maak. Dit is al klaar moeilik om Suid Afrikaners- veral Afrikaners- uit te lok om na `n plaaslike film te kom kyk. Dit is gevogllik tien keer moeiliker om `n kunsfilm aan Suid Afrikaners te verkoop. Dit moet egter nie jong regisseurs en kunstenaars onderkry nie. Al wat ek kan sê is om geduldig te wees. Stadig maar seker moet regisseurs die Suid Afrikaanse industrie beïnvloed deur om ander tipe films te maak soos dramas, rillers, kunsfilms ens. In `n paar jaar sal  die gehoor reg wees om dieper films te anvaar en dan sal die regisseurs heeltemal gereed wees! Ek gaan nie my neus optrek  vir 'romantic-comedies' nie- dit is nie die regte houding nie. Ek het lank terug besef dat elke film net `n 'stepping stone' is. Ek gebruik eerder hierdie geleenthede om beter en beter te word; sodat teen die tyd wat `n regisseur benodig word vir `n groot aksie of drama film, sal ek dit die beste kan doen agv my ondervinding. Wees net geduldig en gebruik elke geleentheid om te leer. Laastens, alle jong regisseurs en akterus/aktrises moet hulself gereeld oplei. Ek dwing myself om aanhoudend nuwe tegnieke en style te bestudeer om op dreef te bly en iets nuuts te leer.